**210210**

**Сэр Эрнест Шаклетон**

***«Адамның достарына көрсететін ең зор сүйіспеншілігі — олар үшін өмірін құрбан етуі.»***

***(Жохан 15:13)***

1908 жылы ирландиялық зерттеуші сэр Эрнест Шаклетон, Оңтүстік полюске аттанған экспедицияны басқарды. Бұрын сонды бұл жолды ешкім жүріп өтпеген еді. Экспедицияға шамамен отыз төрт мың шақырым жол жүруге тура келді.

Олардың жолының картада белгіленбегені және мұз бен қардың көптігі бұл сапарды өте қауіпті етті. Сөйтіп, жолда көптеген мұз бөліктеріне тап болып, олар кемесін тоқтатуға мәжбүр болды. Олар өздеріне керектің бәрін шанаға тиеп, бағыттары бойынша қарай жаяу жүре бастады.

Шаклетон және оның командасы кері бұрылуларына тура келгенде, олар полюстен небәрі жүз елу алты шақырым жерде болған еді. Егер олар мақсатына жетсе, оларды батырлар деп атайтын еді, ал егер мақсаттарына жетпесе, олар рекордтар кітабының тағы бір жазбасы болар еді. Шаклетон бәрінен полюске ең жақын келген еді, бірақ, сол кезде экспедицияны жалғастыру – өзін және командасын өлімге қиғанмен тең болатынын түсінді.

Олар әбден шаршап, жүдеп, тамақтары таусылған еді. Экспедицияны жалғастыру үшін шананы сүйрейтін иттердің бірін құрбан ету керек болды. Иттер азайған сайын, жүкті тасымалдау - одан сайын қиынға соға бастады. Олар қайғылы жүректерімен артқа бұрылып, он екі мың шақырым жердегі Оңтүстік Джорджия аралындағы ең жақын елді мекенге бет бұрды.

Шаклетон мен оның адамдары 3218 шақырымдық мұзды жерлермен, кемеден өздерімен бірге алып кеткен салмағы 1 тоннаға жуық құтқару қайығын сүйреп апаруға мәжбүр болды. Ал ашық суға жеткенде, олар биіктігі үш жүз метрге жуық мұхиттың алай-түлей толқындарына тап болды.